
	1.
	Noteikumu konsolidētā versija
 Noteikumi par iedzīvotāju nodrošināšanu ar pārtiku valsts apdraudējuma gadījumā
	Iebildums
Esošais regulējums ir fragmentārs un īstermiņa orientēts – Noteikumi paredz tikai vienas dienas pārtikas normu, kas neatbilst ilgstošas krīzes vai militāra apdraudējuma scenārijiem, nav risinājumu blokādes, infrastruktūras sabrukuma vai ilgtermiņa apgādes gadījumiem un nav integrācijas ar valsts drošības un civilās aizsardzības plāniem.  Noteikumos nav sasaistes ar Iekšlietu ministrijas evakuācijas plāniem un Aizsardzības ministrijas apdraudējuma scenārijiem. Rezultātā pārtikas rezervju plānošana nav sinhronizēta ar iedzīvotāju pārvietošanu un militāro loģistiku. Noteikumi  neparedz, kā rezervju sadale notiks atbilstoši evakuācijas plāniem vai prioritāriem reģioniem.
Plānotajiem noteikumu grozījumiem ir  kosmētisks raksturs,   kas formāli uzlabo  pārtikas piegāžu gatavību, bet lielas krīzes gadījumā (piemēram, militārs konflikts vai ilgstoša apgādes ķēžu sabrukšana) ar to vien nepietiek, jo  ir  vajadzīgi papildu pasākumi problēmas risinājumam, kā, .piemēram, decentralizētas rezerves, sadarbība ar pašvaldībām, loģistikas plāni, drošības protokoli. Tāpēc  LPS piedāvā ZM radikāli pārstrādāt Noteikumus,  lai nodrošinātu koordinētu rīcību starp ZM, IeM un AM, un pārstrādātajos noteikumos iekļaut integrētu pārtikas un pirmās nepieciešamības preču nodrošinājuma sistēmu valsts apdraudējuma gadījumā, definēt apdraudētos reģionus un evakuācijas scenārijus, izveidot mehānismu rezervju sadalei atbilstoši evakuācijas plāniem un paredzēt ilgtermiņa apgādes risinājumus (blokādes, infrastruktūras sabrukums).

11. Zemkopības ministrija  Pašvaldību likumā noteiktajā kārtībā informē Viedās administrācijas un reģionālās attīstības ministriju par pašvaldību darbībā konstatētajiem pārkāpumiem, tām pildot šajos noteikumos noteiktos uzdevumus.
	Iebildums
LPS ieskatā punkts ir svītrojams, jo tikai palielina administratīvo slogu un krīzes gadījumā var kavēt operatīvu lēmumu pieņemšanu.

